
 |
 Регламент за изпълнение (ЕС) No 657/2011 на Комисията от 7 юли 2011 година за изменение на Регламент (ЕС) No 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ Текст от значение за ЕИП
 Официален вестник n° L 180 , 08/07/2011 стр. 0039 - 0042
 Регламент за изпълнение (ЕС) No 657/2011 на Комисиятаот 7 юли 2011 годиназа изменение на Регламент (ЕС) No 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа "Фукушима"(текст от значение за ЕИП)ЕВРОПЕЙСКАТА КОМИСИЯ,като взе предвид Договора за функционирането на Европейския съюз,като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните [1], и по-специално член 53, параграф 1, буква б), подточка ii) от него,като има предвид, че:(1) В член 53 от Регламент (ЕО) No 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета страна, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите-членки мерки.(2) След аварията в ядрената централа "Фукушима" от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония, като мляко и спанак, са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това бе приет Регламент за изпълнение (ЕС) No 297/2011 на Комисията за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа "Фукушима" [2].(3) На 14 юни 2011 г. Комисията бе уведомена за констатирано високо ниво на радиоактивен цезий в листа от зелен чай с произход от префектура Шизуока. Това бе потвърдено на 15 юни 2011 г. от други пет случая на констатирано високо ниво на радиоактивен цезий в листа от зелен чай от префектура Шизуока. Тази префектура не е сред префектурите на засегнатата зона, за които е налице изискване всички фуражи и храни с произход от тези префектури да бъдат тествани преди износ за Съюза. С оглед на тези наскоро направени констатации е целесъобразно префектура Шизуока да бъде добавена към засегнатата зона.(4) Значителен брой проби, взети от японските органи от произведени в префектурите Нийгата и Ямагата храни, показват, че производството на фуражи и храни в тези префектури е засегнато в съвсем ограничена степен от аварията в ядрената централа "Фукушима", тъй като за нито една от пробите не са били констатирани нива на радиоактивност, несъответстващи на изискванията. Почти всички проби са били с неоткриваеми нива на радиоактивност и само за няколко